**AVÍZO TÚLANIE SA PO ÚSTAVNOM SÚDE SLOVENSKEJ REPUBLIKY**

**Túlanie sa po Ústavnom súde Slovenskej republiky s Milanom Kolcunom 20. september 2018**

**Deň otvorených dverí na Ústavnom súde Slovenskej republiky odštartujeme 27. septembra 2018**, no ešte pred tým sme pre Vás pripravili **nevšedný zážitok**.

**Navštívite objekty Ústavného súdu Slovenskej republiky,** **ktoré nie sú verejnosti prístupné**.

Uvidíte objekty, kde bývajú a pracujú ústavní sudcovia a priestory, kde prebiehajú rokovania s hosťami z domova i zo zahraničia. Dostanete sa do pojednávacej miestnosti, kde sa realizujú verejné zasadnutia pléna a senátov ústavného súdu a podľa potreby aj konferencie a semináre. Zavítate do siene nezávislosti, kde sa uskutočňujú neverejné zasadnutia pléna ústavného súdu, prezriete si insígnie predsedníčky Ústavného súdu Slovenskej republiky, nahliadnete do kroniky a pokocháte sa dielami slávnych maliarov a sochárov, ktoré sú na Ústavnom súde Slovenskej republiky umiestnené.

**Prehliadka sa začne pred budovou Ústavného súdu Slovenskej republiky   
na Hlavnej ulici č. 110 v Košiciach.**

[**Milan Kolcun**](http://www.potulka.sk/index.php?option=com_content&task=view&id=2&Itemid=3) **Vás po Ústavnom súde SR bude sprevádzať vo štvrtok** **20. septembra 2018 o 11:00, 14:00 a 17:00 – BEZPLATNE!**

organizačný tím DOD ÚS SR 2018